הנערה הקסומה מאדוקה מאג'יקה

קוספליי של דמויות הסדרה, 2012
הקסומה מאדוקה מאג'יקה ( ביפנית:魔法少女まどか★マギカ). סדרת אנימה מסוג מאהו שוג'ו ופנטזיה אפלה. נוצרה על ידי רביעיית Magica והופקה על אולפני ושודרה במקור ביפן במהלך שנת 2011. העלילה מתמקדת בקבוצת בנות בחטיבת הביניים ההופכות לנערות קסומות. בראשן הגיבורה - מאדוקה קנאמה. הן עושות חוזים על טבעיים שיהפכו אותן לנערות קסומות. המאבק הוא באויבים המכונים "מכשפות". במהלך העלילה הן לומודת על הייסורים והסכנה הקשורים להיותן נערות קסומות. הפרקים הראשונים של הסדרה שודרו ב-TBS ו-MBS בין ינואר למרץ 2011. שני הפרקים האחרונים נדחו עד לאפריל של אותה שנה עקב רעידת האדמה והצונאמי של טוהוקו.

על בסיס סדרת האנימה נוצרה גם סדרת מאנגה וסדרות ספין-אוף אשר פורסמו על ידי המוציא לאור Houbunsha. בנוסף לכך על בסיס סדרת האנימה נוצר גם רומן שיצא לשווקים באוגוסט 2011, וכמו גם משחק וידאו לקונסולה הניידת PlayStation Portable שיצא לשווקים במרץ 2012, ומשחק מובייל שיצא לשווקים באוגוסט 2017. באוקטובר 2012 הופקו גם שלושה סרטי אנימה בזיכיון כאשר שתי הסרטים הראשונים מבוססים על עלילת סדרת האנימה והסרט השלישי אשר יצא לאקרנים באוקטובר 2013 כלל סיפור מקורי. סרט רביעי בזיכיון אמור לצאת לאקרנים ב-2024.

שלא כמו אנימות מאהו שוג'ו ידועות אחרות כגון סיילור מון וסאקורה לוכדת הקלפים הידועות ברוך ובתמימות שלהן, מאדוקה מאג'יקה היא סדרה אפלה וכבדה שחצתה את גבולות הז'אנר.

== תקציר העלילה ==
עלילת הסדרה מתרחשת בעיר הבדיונית מיטאקיהארה (Mitakihara) שביפן. בתחילת הסדרה תלמידת חטיבת הביניים מאדוקה קנאמה (Madoka Kaname) חולמת חלום בו היא וחברתה הטובה סייאקה מיקי (Sayaka Miki) נתקלות ביצור קסום דמוי חתול בשם קיוביי (Kyubey) המציע להן לחתום על חוזה. במסגרת החוזה הן תקבלנה כוחות קסם, הוא יגשים עבורן משאלה, ובתמורה יסכימו להציל את העולם ממכשפות. בבית הספר היא פוגשת בנערה שהופיעה בחלום בשם הומורה אקמי (Homura Akemi) שהיא תלמידה חדשה בכיתתה. בתחילה מאדוקה והומורה לא מסתדרות. נראה שהומורה יודעת יותר ממאדוקה על חלומה ועל המשמעות של להיות מאהו שוג'ו. היא מנסה לעצור את מאדוקה מלבצע את החוזה.

מאדוקה וסייאקה פוגשות את מאמי טומו (Mami Tomoe) תלמיד מעמד גבוה באותו בית ספר, שהיא ילדה קסומה. כשהבחינה בחוסר ההחלטיות שלהם אם להפוך לילדה קסומה, מאמי מציעה לקחת את מדוקה וסאיאקה לציד המכשפות שלה כדי שילמדו על האחריות של להיות ילדה קסומה. <ref></ref>

לאחר שהיא עדה למותה של מאמי בידי מכשפה, מאדוקה מבינה שחייה של ילדה קסומה יש בהם הרבה סבל וכאב. <ref></ref> זה מודגש יותר בהופעתה של קיוקו סאקורה (Kyoko Sakura). ילדה קסומה ותיקה שמשאלתה גרמה ללא כוונה למות משפחתה. אלו גילויים ראשונים שמאדוקה מגלה ועליהם נוספים אחרים. היא מגלה שבנות קסומות מוותרות על נשמתן כדי ליצור אבני נשמה, מקור הקסם שלהן. כשפנינת נשמה נגועה מדי בייאוש, היא הופכת לזרע צער שבוקע למכשפה. לסאיאקה יש חבר מוזיקאי - קיוסוקה (Kyosuke) בו היא מאוהבת. היא מחליטה להפוך לנערה קסומה לאחר שנודע לה שכך תוכל לרפא אותו. אך לפני שהתוודתה על אהבתה אליו חברתה היטומי שיזוקי מקדימה אותה, מה שגורם לסאיאקה להתפכח וליפול לייאוש בלתי נמנע שהופך אותה למכשפה. <ref></ref> קיובי מגלה למאדוקה שהוא מגזע חייזרים שקוצר את רגשותיהן של בנות קסומות במשך מאות שנים כדי להשתמש בהן כאנרגיה כדי לנטרול התפשטות האנטרופיה, ובכך להדוף את מוות החום של היקום . מאדוקה לומדת שהומורה היא נערה קסומה מציר זמן אחר שחזרה על אותו חודש אינספור פעמים כדי לנסות להציל את מאדוקה מגורל נורא.

תוכניתן של מאדוקה וקיוקו להפוך את השינוי של סאיאקה נכשלת. כדי לאפשר מאדוקה לברוח קיוקו נאלצת להקריב את עצמה. כך שהומורה נשארת הילדה הקסומה היחידה שנותרה. Walpurgisnacht, מכשפה חזקה במיוחד, מתקרבת לעיר. הומורה מובסת כשהיא מנסה לעצור אותה. היא מתחילה לאבד תקווה והיא על הסף להפוך למכשפה כשמאדוקה מגיעה. למרות מאמציה של הומורה לעצור בעדה מאדוקה מחליטה להפוך לנערה קסומה. היא מבקשת לעצור את יצירת המכשפות - בעבר, בהווה ובעתיד. האופי הפרדוקסלי של משאלתה גורם לה להתעלות לצורת פסיכופומפ, הנקראת "חוק המחזוריות". זהו כלל חדש של היקום בו ילדות קסומות מטוהרות ונעלמות למישור גבוה יותר במקום להפוך למכשפות. במציאות שנוצרה הומורה היא היחידה שזוכרת את מאדוקה. הומורה נשבעת להמשיך להילחם לכבוד מאדוקה והעולם שהיא אהבה. <ref></ref>

== הדמויות ==
* מאדוקה קאנאמה - הגיבורה המרכזית בסדרה. קאנאמה היא תלמידת חטיבת ביניים אשר צריכה להחליט אם היא מעוניינת להפוך לנערה קסומה. קאנאמה היא האחרונה שחותמת עם קיוביי חוזה ומבקשת להכחיד את המכשפות מהעולם בכל ציר זמן ובכל מקום, אך הנטל הכבד שהגרם ממשאלתה מוביל אותה לאיבוד אנושיותה והיא הופכת לישות אלוהית בשם "LAW OF CYCLE" שתפקידה למנוע מנערות קסומות את גורלן להפוך למכשפות.
* הומורה אקמי - הדמות השנייה החשובה בסדרה. מתוארת כנערה קרירה ואדישה לסביבתה, המנסה בכל מחיר למנוע ממאדוקה לחתום על חוזה עם קיוביי. במקור היא מציר זמן חלופי, שבו הייתה נערה ביישנית וחלשה שהתחברה עם מאדוקה כחברתה הראשונה והיחידה. לאחר שלא הצליחה להציל אותה מהמכשפה "ליל ולפורגה", היא חותמת עם קיוביי על חוזה תמורת המשאלה לחזור בזמן ולהציל את מאדוקה מלהפוך למכשפה, אך ללא הצלחה. היא מבינה שקיוביי רימה את כל הנערות הקסומות, משנה את אישיותה ומנסה בכל מחיר למנוע את רוע הגורל של מאדוקה.
* סייאקה מיקי - נערה קסומה וחברתה הטובה ביותר של מאדוקה. סייאקה חותמת על חוזה עם קיוביי בפרק 4, כאשר היא מבקשת לגרום לחבר ילדותה והנער שבו היא מאוהבת, קיוסקה קאמיג'יו להחלים ממחלתו הקשה שמונעת ממנו לנגן בכינור כמו שהוא אוהב. לאחר שמבריא ממחלתו, הוא נהפך לבן זוגה של היטומי שיזוקי- חברתן של מאדוקה וסייאקה, בעקבות שברון לב זה סייאקה נתקפת בייאוש והופכת למכשפה, מה שחושף לראשונה את גורלן של כל הנערות הקסומות ומקורן של המכשפות.
* מאמי טומואה - נערה קסומה שמצילה את מאדוקה וסייאקה בפרק הראשון מפני מכשפה, וחושפת בפניהן את עולמן של הנערות הקסומות. היא חתמה על חוזה עם קיוביי תמורת המשאלה שלא תהיה בודדה יותר לאחר מות הוריה, ונהפכת לחברה טובה של מאדוקה וסייאקה. נהרגת בפרק השלישי במהלך הקרב נגד המכשפה שרלוט שאכלה את ראשה.
* קיוקו סאקורה - נערה קסומה שמופיעה בפרק החמישי. היא חתמה על חוזה עם קיוביי תמורת המשאלה שיותר אנשים יקשיבו לדרשות של אביה הכומר אך שהוא מגלה שהיא חתמה על חוזה לכאורה שטני הוא רוצח את משפחתה ומתאבד, מה שגורם לה להבין שלבקש משאלות מקיוביי הוא דבר מסוכן. היא נהפכת לחברה קרובה של סייאקה, ולאחר שהיא נהפכה למכשפה, קיוקו משמידה אותה יחד עם חייה כדי שיוכלו למות יחד.
* קיוביי - יצור דמוי חתול שתפקידו לחתום עם נערות על חוזה תמורת משאלה כדי שיהפכו למאהו שוג'ו. אך במציאות הוא ניזון מאנרגיה של מכשפות שהן למעשה נערות קסומות שנתקפו בייאוש ואבן הנשמה שלהן הפכה לזרע יגון. הומורה מנסה להרוג אותו מספר פעמים כדי למנוע ממאדוקה לחתום עמו על חוזה ולהפוך לקורבן נוסף שלו.

== מדיות נוספות בזיכיון ==
=== סרטים ===
בשנת 2013 יצאו 2 סרטים לסדרה שמהווים גרסה קולנועית שלה עם מספר שינויים בפסקול ובאנימציה וכן סצנות חדשות. סרט שלישי הממשיך את עלילת האנימה בשם Puella Magi Madoka Magica the Movie: Rebellion עלה לאקרנים באוקטובר של אותה שנה. הסרט מספר על הומורה שחייה חיים רגילים עם מאדוקה, מאמי, סייאקה וקיוקו אך בהדרגה מבינה שהיא חיה בעולם מזויף שנוצר על ידי מכשפה, והיא היחידה שיכולה לפתור את התעלומה היות שאיש לא מאמין לה. הסרט גם מכיל דמות חדשה-נאגיסה מומואה שהיא למעשה דמות הנערה הקסומה שהייתה לפני שהפכה למכשפה שרלוט.

ב-25 באפריל 2021 פורסם לראשונה שבמהלך 2024 מתוכנן לצאת לאקרנים הסרט הרביעי בסדרת הסרטים ששמו יהיה "Walpurgisnacht: Rising" (ביפנית: ワルプルギスの廻天).<ref></ref>

=== משחקי וידאו ===
במרץ 2012 יצא לשווקים משחק הווידאו "Puella Magi Madoka Magica Portable" לקונסולת המשחקים PlayStation Portable.

בדצמבר 2013 יצא לשווקים משחק הווידאו "Puella Magi Madoka Magica: The Battle Pentagram" לקונסולת המשחקים PlayStation Vita.

באוגוסט 2017 יצא לשווקים משחק המובייל "Puella Magi Madoka Magica Side Story: Magia Record".

==קישורים חיצוניים==

* 

==הערות שוליים==

קטגוריה:סדרות מאנגה
קטגוריה:סדרות אנימה משנות ה-2010
קטגוריה:סדרות אנימה
קטגוריה:שוג'ו